
	Univerzita Komenského v Bratislave 
Rektorát	
	Šafárikovo námestie 6
P. O. BOX 440
814 99  Bratislava 
	Oddelenie centrálneho obstarávania zákaziek





  	             Bratislava, 05.10.2026
     8049/2026

Výzva na predloženie ponuky
v rámci DNS zriadeného v súlade s § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)


I. Identifikačné údaje verejného obstarávateľa
Názov organizácie:	Univerzita Komenského v Bratislave
Adresa organizácie:	Šafárikovo námestie 6, P.O.BOX 44, 814 99 Bratislava
IČO:		00397865
Profil verejného obstarávateľa:	https://www.uvo.gov.sk/vyhladavanie-profilov/detail/1045
Kontaktná osoba:		Ing. Daniela Špačková
	Odborný referent, oddelenie centrálneho obstarávania zákaziek
+421 918 110 025
daniela.spackova@uniba.sk 


Odkaz na internetovú adresu, na ktorej sú dostupné súťažné podklady podľa § 43 ods. 1 zákona o verejnom obstarávaní:
https://josephine.proebiz.com/sk/tender/41672/summary 

Odkaz na uverejnené oznámenie o vyhlásení VO:
https://www.uvo.gov.sk/vestnik-a-registre/vestnik/oznamenie/detail/1273396?cHash=8226a94f87a308d05baa7e9f23053cb7 

https://www.uvo.gov.sk/vyhladavanie/vyhladavanie-zakaziek/oznamenia/496775?cHash=292d2aaab6e9a564a62e34252a6bc0ba

Odkaz na dokument, v ktorom sú uvedené doklady vyžadované na preukázanie splnenia podmienok účasti:
https://josephine.proebiz.com/sk/tender/41672/summary 

Adresa, na ktorú sa majú predkladať ponuky:
https://josephine.proebiz.com/sk/tender/82682/summary

II. Identifikácia dynamického nákupného systému
Názov dynamického nákupného systému:
„Architektonické, projekčné a inžinierske služby - DNS“

Zverejnené v:
VVO č. 26/2024 zo dňa 06.02. 2024, 3811 – MUS
V Európskom vestníku: 2024/S 25-75849 z 05.02.2024
III. Predmet zákazky
Názov zákazky:
Záverečné technické a ekonomické hodnotenie dokončenej verejnej práce a dokumentácia o kvalite verejnej práce

[bookmark: _Hlk98161364]CPV:					             	
· 712: 71200000-0 Architektonické a súvisiace služby
· 713: 71300000-1 Inžinierske služby
· 715: 71500000-3 Služby týkajúce sa výstavby
	
Opis predmetu zákazky:
Predmetom zákazky je vypracovanie Záverečného technického a ekonomického hodnotenia dokončenej verejnej práce a dokumentácia o kvalite verejnej práce pre pozemnú stavbu – Výškovú budovu blok B, na Starých gruntoch v Bratislave.

Bližšia špecifikácia predmetu zákazky je uvedená v Prílohe č. 1 – Opis predmetu zákazky  a Prílohe 
č. 5 – Podklady k vyhodnoteniu tejto Výzvy. 
Podmienky poskytnutia služby sú uvedené v priloženom návrhu Zmluvy o dielo.

IV. Administratívne informácie
Lehota poskytnutia služby:
do 21 dní od doručenia elektronickej výzvy na začatie prác.

Predpokladaná hodnota zákazky:
Bude určená na základe predložených cenových ponúk v rámci tejto zákazky.

 Zdroj financovania:
1. Predmet zákazky bude financovaný z vlastných zdrojov verejného obstarávateľa. 
2. Preddavok sa neposkytuje. 
3. Predmet zákazky bude uhrádzaný bezhotovostným prevodom na základe faktúry. 
4. Súčasťou faktúry bude preberací protokol, podpísaný oprávnenými zástupcami oboch zmluvných strán. 
5. Splatnosť faktúry je 30 dní od jej predloženia a odsúhlasenia verejným obstarávateľom. 

Spôsob určenia ceny:
1. Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách.
2. Cena zahŕňa všetky náklady súvisiace s poskytnutím predmetu zákazky a bude vyjadrená ako konečná cena.
3. Navrhovaná cena musí byť vyjadrená v mene Euro v súlade so zákonom č. 659/2007 Z. z. o zavedení meny euro v Slovenskej republiky a o zmene a doplnení niektorých zákonov v znení neskorších predpisov.
4. Celková cena za predmet zákazky musí byť zaokrúhlená najviac na 2 desatinné miesta. 

Typ zmluvy:
Zmluva o dielo podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a zákona č. 513/1991 Zb. v znení neskorších predpisov Obchodný zákonník.

Znenie zmluvy je záväzné a nemenné, uchádzači nie sú oprávnení ho meniť a tvorí Prílohu č. 3 tejto výzvy.
V prípade pripomienok k zmluve, je potrebné, aby uchádzači využili inštitúty uvedené v zákone o verejnom obstarávaní  (žiadosť o vysvetlenie a pod.).
Verejný obstarávateľ nepožaduje predložiť podpísaný návrh Zmluvy, ako súčasť ponuky, pričom uchádzač berie na vedomie, že predložením ponuky súhlasí so zmluvnými podmienkami, ktoré sú uvedené v Prílohe č. 3.

Miesto poskytnutia predmetu zákazky:	
Univerzita Komenského v Bratislave, 
Študentský domov Mlyny UK 
Staré grunty 36
841 04 Bratislava

Miesto stavby: 
Univerzita Komenského v Bratislave - Mlyny UK, VB blok B, Staré grunty 36,  841 04 Bratislava, katastrálne územie č. 805211- Karlova Vec, parcela registra C, č. 2934, súpisné č. stavby 211/36, list vlastníctva č. 727.
[image: Tvar]Lehota na predkladanie ponúk a spôsob predkladania ponúk:
do 16.10.2026, do 10:00 hod.

Ponuky žiadame predložiť elektronicky v súlade s § 49 ods. 1 písm. a) zákona o verejnom obstarávaní prostredníctvom systému JOSEPHINE na webovej adrese https://josephine.proebiz.com.

Uchádzač môže predložiť iba jednu ponuku. 
Na ponuku predloženú po uplynutí lehoty na predkladanie ponúk nebude verejný obstarávateľ prihliadať. 
Ponuky sa predkladajú v štátnom jazyku. Verejný obstarávateľ bude akceptovať aj ponuku predloženú v českom jazyku. 

Kritérium na vyhodnotenie ponúk:
Najnižšia celková cena v EUR bez DPH
Úspešným uchádzačom sa stane ten, ktorého ponuka sa umiestni na prvom mieste v poradí, pričom vyhovuje všetkým požiadavkám verejného obstarávateľa uvedených v tejto výzve.


V. Obsah ponuky
1. vyplnený návrh na plnenie kritéria na vyhodnotenie ponúk/ Cenová ponuka, ktorý tvorí Prílohu č. 2 tejto výzvy, Verejný obstarávateľ požaduje predložiť vyplnený, podpísaný Návrh na plnenie kritéria (pdf.)  a zároveň aj o jeho predloženie v editovateľnej podobe (.xls).
2. podpísané čestné vyhlásenie, ktoré tvorí Prílohu č.4 tejto Výzvy

Nižšie uvedený doklad bude verejný obstarávateľ požadovať predložiť od úspešného uchádzača v lehote stanovenej verejným obstarávateľom v rámci súčinnosti na uzavretie zmluvy. Úspešný uchádzač predloží:
· autorizačné osvedčenie o zápise do zoznamu autorizovaných architektov podľa § 4 zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre kategóriu A1 – Komplexné architektonické a inžinierske služby a súvisiace technické poradenstvo, alebo autorizačné osvedčenie o zápise  do zoznamu autorizovaných stavebných inžinierov vydané SKSI podľa § 5 ods. 1 písm. a)  zákona č. 138/1992 Zb. pre kategóriu I1 – Inžinier pre pozemné stavby alebo iný ekvivalentný doklad vydaný podľa platných právnych predpisov členských štátov EÚ.
· Verejný obstarávateľ bude požadovať od úspešného uchádzača predloženie uzatvoreného poistenia zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov a/alebo subdodávateľov, kryjúcu prípadné škody spôsobené pri príprave a realizácií predmetu tejto zmluvy a pri plnení s predmetom tejto zmluvy súvisiacimi záväzkami, a to na výšku poistnej sumy minimálne 30 000,00 EUR. Poistnú zmluvu (resp. jej fotokópiu, scan) vrátane dokladu o úhrade poistného (fotokópiu, scan) je povinný úspešný uchádzač predložiť verejnému obstarávateľovi najneskôr v čase podpisu zmluvy a opätovne kedykoľvek počas vykonávania predmetu zmluvy do 3 dní, pokiaľ o to verejný obstarávateľ požiada. Zhotoviteľ sa zaväzuje udržiavať poistenie v platnosti v dohodnutej výške po celú dobu trvania zmluvy. Porušenie uvedenej povinnosti sa považuje za podstatné porušenie zmluvy


VI. Ostatné
1. Verejný obstarávateľ si vyhradzuje právo neprijať žiadnu ponuku v rámci tejto zákazky alebo zrušiť zákazku, pokiaľ sa zmenili okolnosti, za ktorých bola vyhlásená.
2. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok.
3. Verejný obstarávateľ bude pri vyhodnocovaní ponúk postupovať tzv. „superreverzným spôsobom“ čiže vyhodnocovanie bude prebiehať podľa poradia predložených návrhov na plnenie kritéria. Verejný obstarávateľ sa bude zaoberať ponukou najskôr prvého v poradí podľa vyššie uvedeného spôsobu, následne, ak prvý v poradí nesplní požiadavky verejného obstarávateľa, bude sa zaoberať ponukou druhého, prípadne aj ďalšími v poradí.

Veríme, že nám predložíte ponuku na požadovaný predmet zákazky v súlade s touto výzvou v nami požadovanom termíne.

Zoznam príloh:
Príloha č. 1 – Opis predmetu zákazky
Príloha č. 2 – Návrh na plnenie kritéria na vyhodnotenie ponúk/Cenová ponuka
Príloha č. 3 – Zmluva o dielo
Príloha č. 4 – Čestné vyhlásenie
Príloha č. 5 – Podklady k vyhodnoteniu 





							.....................................................
	Mgr. Martin Dufala, PhD.
	 vedúci OCOZ RUK

